# data[].attributes.attachment_link.description
Get access to files anywhere through secure cloud storage and file backup for your photos, videos, files and more with Google Drive.

# data[].attributes.headline
Prirodna kozmetika Gloria - proces proizvodnje

# data[].attributes.subject
Prirodna kozmetika Gloria - proces proizvodnje

# data[].attributes.body
Danas smo imale priliku posjetiti proizvodnju prirodne kozmetike Gloria.

Tijekom posjeta upoznale smo se s cijelim procesom proizvodnje – od odabira sirovina, formulacije i laboratorijskog ispitivanja, pa sve do punjenja, pakiranja i kontrole kvalitete gotovih proizvoda.

Posebno nam je bilo zanimljivo vidjeti koliko se pažnje posvećuje higijenskim uvjetima, preciznosti mjerenja i sigurnosti proizvoda.

Stručno osoblje nam je detaljno objasnilo kako nastaje ideja za novi proizvod, koliko traje razvoj formule te koliko je testiranja potrebno prije nego što proizvod dođe na tržište.

Ovaj posjet bio je vrlo poučan jer smo teorijsko znanje povezale s praksom i dobile bolji uvid u stvarni rad u kozmetičkoj industriji.

Zahvalne smo na prilici da proširimo svoje znanje i vidimo kako izgleda proizvodnja „iza kulisa“, a u nastavku slijedi i kratki videoprikaz cijelog proizvodnog procesa.

# data[].attributes.body
Dok se miris svježeg smilja lagano širi prostorijom, u laboratoriju Glorie ne nastaju samo proizvodi – nastaju male priče pretočene u kreme, serume i nježne teksture. Svaka kap je rezultat pažnje, svaka formula spoj prirode i znanja, a cijeli proces podsjeća na tihi ritual u kojem se ljubav prema prirodnoj njezi pretvara u stvarnost.

Naša saradnja s Gloriom razvijala se poput pažljivo ispisanog poglavlja. Kroz druženja s timom Gala Home i Glorie, nismo stvarale samo sadržaj, već i uspomene koje će ostati dio ove priče.

Kampanje su pratile duh određenih perioda – tako je nastao video sa Gloria setom u prazničnoj atmosferi Nove godine i Božića, uz dodatni prikaz poklona koji dolaze uz kupnju, kao mali znak pažnje upakovan u toplinu blagdana.

Zatim smo zakoračile u samu srž stvaranja – posjetile proizvodnju i svjedočile kako svaki komad drveta dobija novu dimenziju, pretvarajući se iz sirovog materijala u estetski oblikovan detalj s dušom.

Nakon toga naš fokus se usmjerio na novi proizvod Acne Control, potom smo kreirale video u znaku Valentinova, a uskoro izlazi i poseban projekat koji uključuje studente iz Studentskog doma Antalija, čime naša priča dobija još jednu, mladalačku i inspirativnu notu.

# data[].attributes.body
Zadovoljstvo nam je bilo biti dio svih Marketing projekata koje smo ostvarili tokom ovog predmeta😊

Nakon njega sa sobom nosimo dosta novih iskustava i vještina koje će nam pomoći u našem daljnem razvoju

U završnom video smo prikazali isječke sa snimanja, cijeli proces planiranja i realizacije kao i naše krajnje utiske

# data[].attributes.body
Završetkom ove kampanje, želimo se osvrnuti na iskustvo koje je za nas, kao članove tima Echo, bilo mnogo više od običnog fakultetskog zadatka.

Rad na ovom projektu bio je nevjerovatno poučan i inspirativan. Imati priliku da svoje prve ozbiljne marketinške korake napravimo sarađujući sa brendom kao što je Mali Slon za nas je bila velika privilegija. Naučili smo kako teoriju pretvoriti u praksu, ali i kako graditi profesionalne odnose zasnovane na povjerenju.

Bilo nam je izuzetno drago i ugledno raditi baš sa Malim Slonom. Posebno nas raduje činjenica da su naši klijenti prepoznali naš trud i odlučili sponzorisati video materijale koje smo kreirali (saradnja sa glumcem Teom i naš finalni duži video). Njihovo zadovoljstvo i podrška našim prijedlozima dali su nam vjetar u leđa i potvrdu da smo na pravom putu.

Ponosni smo na sve što smo postigli i jedva čekamo da vidite rezultate našeg rada! 🥞🎬

Maja Kulović EB230015- 50 bodova

Erman Kovačević EB23008- 50 bodova

Linkovi

Instagram:

https://www.instagram.com/reel/DTqh0DsAOq0/?igsh=MXBsZng1NjE1eHYxNw==

https://www.instagram.com/reel/DUEBGk_DObQ/?igsh=MWJqNDVvejJmbzB2bQ==

https://www.instagram.com/reel/DUG94HAAHBm/?igsh=YW80NXdueGM3Z3g3

https://www.instagram.com/reel/DVCNpC8AFhF/?igsh=MW4xcnV1eTZsOTczOQ==

https://www.instagram.com/p/DU6dWeRAKH9/?igsh=bTFqOXdkMWszbW14

https://www.instagram.com/mali.slon.mostar.mz?igsh=bm5mdzFtdjV2N3B1

Naljepnice:

https://www.canva.com/design/DAHCE9aK1nA/hDWubdUc1x0HQgzJeLNaPw/edit

Prezentacija:

https://www.canva.com/design/DAHB9bDAvBE/av-VeyWmJdmQtynKc0u2-w/edit

# data[].attributes.headline
🎀 SN company - Udruženje “Žena sa knjigom” 🎀

# data[].attributes.subject
🎀 SN company - Udruženje “Žena sa knjigom” 🎀

# data[].attributes.body
🖇️ Ovaj serijal nastao je iz iskrene želje da ispričamo priču koja zaslužuje da bude ispričana. Radile smo zajedno, ravnopravno – 50% – 50%, dijeleći ideje, odgovornost i kreativnost, vjerujući da se prava snaga vidi tek kada se spoje dvije posvećenosti u jednu viziju.

Naš cilj nije bio samo napraviti video. Željele smo prikazati put žena koje su nekada pisale tiho i nesigurno, a danas hrabro stoje iza svog imena. Željele smo zabilježiti emociju poetske nove godine, čuti glas članica i pokazati šta znači imati zajednicu koja te podiže onda kada posumnjaš u sebe.

Rezultat je nadmašio naša očekivanja. Prvi video ima preko 6.500 pregleda i postao je najgledaniji video koji Udruženje ima. Još važnije od brojeva – komentari su ispunjeni iskrenom podrškom, oduševljenjem i riječima koje potvrđuju da su ljudi prepoznali emociju, trud i autentičnost koju smo željele prenijeti.

Željele smo inspirisati, ohrabriti i pokazati snagu zajedništva. Danas s ponosom možemo reći da smo uspjele.

Linkovi svih videa nalaze se u nastavku objave.

Prvi video:

https://www.instagram.com/reel/DS0agA5iG3k/?igsh=MTNndmY3dTJwenNtMg==

https://www.facebook.com/share/r/1BKsJTeM7c/?mibextid=wwXIfr

Drugi video:

https://www.instagram.com/reel/DTdfkLFCIwA/?igsh=MWhlZmd0djAyZG1oMQ==

https://www.facebook.com/share/v/18GbF3zfP4/?mibextid=wwXIfr

Treći video:

https://www.instagram.com/reel/DU3_I8biAUZ/?igsh=MWFxYTVtc3k3MGlvaA==

https://www.facebook.com/share/r/1bLtJhUxmm/?mibextid=wwXIfr

Četvrti video:

https://www.instagram.com/reel/DVDl5ILiAx8/?igsh=MWU5dmVuZHQ4MGcwbg==

Jer iza ovih pregleda ne stoje samo brojke – stoji srce, rad i dokaz da kada vjeruješ u poruku, ona pronađe svoj put. 🖇️

🎀 Selma Memić i Nejla Ćušić 🎀

# data[].attributes.body
Ovim projektom za Fabrika Coffee zaokružujemo naš rad i završavamo ovu priču. Pokazali smo šta smo naučili, kako razmišljamo i kako marketing primjenjujemo u praksi. Ponosni smo na timski rad, kreativnost i iskustvo koje nosimo dalje.

Linkove ostavljamo u prilogu:

https://vt.tiktok.com/ZSmHRY63Q/

https://vt.tiktok.com/ZSmHRdfwN/

https://vt.tiktok.com/ZSmHRNDrj/

Nejra Nuhić

Jasmina Habibija

Lamija Šejtanić

https://vt.tiktok.com/ZSmHR13gb/

# data[].attributes.body
Ovim videom završavamo naš marketing projekat u kojem smo kroz praktičan rad primijenile stečeno znanje i razvile konkretne promotivne aktivnosti.

U nastavku se nalaze svi relevantni linkovi, materijali i rezultati projekta.

Link završnog videa:

https://drive.google.com/file/d/1yuibenJQw3Oac3ofWMAEdBhELxKI4ev4/view?usp=drivesdk

Bodovi za projektni zadatak:

Naš tim imao je tri članice, a bodove smo podijelile podjednako:

Amina Čizmo  33,3  bodova

Minela Forić   33,3 bodova

Ajdina Karašin  33,3 bodova

·      Sve članice tima su podjednako učestvovale u realizaciji projekta. Rad je obuhvatao zajedničko istraživanje teme, pripremu sadržaja kao i snimanje i pripremu video materijala. Sve faze projekta su rađene timski, uz jednak doprinos svake članice. Na osnovu navedenog, predlažemo jednaku raspodjelu bodova između sve tri studentice.

U nastavku dostavljamo linkove video materijala koji su sastavni dio projekta:

·      Svi video materijali su objavljeni na instagram stranici lokma_house kao dio promotivnih aktivnosti projekta. Nakon objave, članice tima su aktivno učestvovale u dijeljenju i promociji sadržaja putem svojih ličnih profila, čime su dodatno doprinijele promociji i širenju projekta.

Link videa 1: https://www.instagram.com/reel/DTqWIIjjOA9/?igsh=d2FldTNrMm84ZGt4

Link videa 2: https://www.instagram.com/reel/DT0UjsADO3U/?igsh=MWwwc3ozNzhsb2p6dA==

Link videa 3: https://www.instagram.com/reel/DT4_f-tjClA/?igsh=MXFsM3k5bDliNXA2NA==

Link videa 4: https://www.instagram.com/reel/DUJjBoKjAa3/?igsh=dnQ2OWp5azlva2xq

·      Vidljivost projekta je dodatno povećana putem društvenih mreža. Na Facebook stranici je sadržaj preuzeo i portal Mostarski.ba, koji je objavio prilog o projektu i time omogućio veći doseg i promociju aktivnosti koje su realizovane u saradnji sa LOKMA HOUSE.

Link medijske objave: https://mostarski.ba/studentice-ekonomskog-fakulteta-se-okusale-u-marketingu/?fbclid=IwZnRzaAPtlFVleHRuA2FlbQIxMQBzcnRjBmFwcF9pZAo2NjI4NTY4Mzc5AAEeUNf9fUfdZEMJFkodP90ptxqUC0xfM11GlYoRHvQhVgbmXL2n5egVJg41DN4_aem_xxCx7fZc3z8AiumjtDOzww

Mostar, 21.02. 2026. godine

Amina Čizmo EB230004
Minela Forić EB230022
Ajdina Karašin EB230023

# data[].attributes.body
Iza nas je period planiranja, kreiranja i realizacije kampanje na kojoj smo vrijedno radile. U priloženom videu i prezentaciji nalazi se rezime cijelog procesa, od početne ideje do finalnih rezultata.

Kroz ovu kampanju naučile smo koliko je timski rad, dobra organizacija i jasna komunikacija važna za uspješnu realizaciju kampanje. Ponosne smo na ono što smo postigle i na napredak koji smo ostvarile.🤍

Link prezentacije:

https://docs.google.com/presentation/d/10LUHEZKap6zsz_AN3ZRXhpxGDzeDPSq7/edit?usp=drivesdk&ouid=115158456429157186279&rtpof=true&sd=true

# data[].attributes.body
Tokom cijelog semestra polako smo gradile naš projekat, od prvih ideja i planiranja do snimanja, montaže i završne realizacije. Ovaj video je mali sažetak svega što smo radile, učile i stvarale zajedno, uz puno truda, timskog rada i kreativnosti.

Kroz ovaj proces stekle smo dragocjeno iskustvo, upoznale nove ljude i imale priliku izraziti se na način koji nam je blizak. Svaki korak nosio je svoju priču, a završni rezultat za nas predstavlja rast, učenje i lijepu uspomenu na cijeli semestar.

U nastavku ostavljamo linkove na Instagram i medijske objave koje su pratile naš rad:

Instagram https://www.instagram.com/reel/DUBZoWDCAvU/?igsh=MWM5bWU1Y3FyMGc1dw==

Bljesak.info

https://bljesak.info/gospodarstvo/flash/studentice-iz-mostara-snimile-promotivni-video-za-yasmin-lux-fashion/549105

Mostarski.ba

https://mostarski.ba/video-kreativnost-mostarskih-studentica-na-djelu/

Hvala svima koji su nas pratili, podržavali i bili dio naše priče⭐️

✍🏻Lumino tim

# data[].attributes.body
Završna prezentacija projekta Backyard.

Prikazan je proces planiranja, kreiranja sadržaja, realizacije aktivnosti i postignuti rezultati projekta,uz završni zaključak.

Nadamo se da smo Vam preko našeg projekta uspjele prenijeti barem dio ljubavi i topline koju pruža Backyard !

# data[].attributes.body
U nastavku dijelimo završne materijale naše kampanje: prezentaciju i video koji je nastao na osnovu nje.

Ovi linkovi predstavljaju finalni korak procesa kroz koji smo prošle, od prve ideje i planiranja, pa sve do realizacije.

Želimo iskreno pojasniti i dio koji se odnosi na video. Našu prezentaciju smo prvobitno pratile vlastitim audio snimkom, onako kako smo i planirale predstaviti projekat. Sasvim spontano, jedna članica tima je iz radoznalosti prezentaciju provukla kroz AI softver, više iz zabave nego iz potrebe. Kada smo vidjele rezultat, prijatno smo se iznenadile koliko je zvučalo produkcijski zaokruženo i vizualno zanimljivo, pa smo odlučile tu verziju iskoristiti kao dodatni način predstavljanja naše ideje.

Važno nam je naglasiti da umjetna inteligencija ovdje nije bila zamjena za naš rad. Ideja, koncept, sadržaj, poruke i cijela kreativna osnova kampanje nastali su kroz naše razmišljanje, trud i zajednički rad. AI nam je poslužio samo kao alat koji je pomogao da ono što smo već stvorile prikažemo na drugačiji, savremeniji način.

Ovaj projekat nam je donio mnogo više od samog zadatka, izašle smo iz zone komfora, učile kroz proces i još jednom se uvjerile koliko male ideje, kada dolaze iz iskrene namjere, mogu imati veliku vrijednost.

Hvala svima na vremenu, pažnji i prilici da predstavimo naš rad. ❤️

U nastavku se nalaze linkovi:

Link koji vodi do finalne prezentacije:

https://docs.google.com/presentation/d/1TPBEZEwtsskcMqYyovwy4pfIeb6AsIir/edit?usp=drive_link&ouid=111882932924835576300&rtpof=true&sd=true

Link koji vodi do videa:

https://drive.google.com/file/d/1LXedWg504P7fN8zmAq9hBTtlsIcneK4f/view?usp=drive_link

# data[].attributes.body
U okviru predmeta Marketing u turizmu na Studiju turizma, Univerzitet Džemal Bijedić u Mostaru, četiri kreativna studenta Inga, Aldina, Lamija i Damir, preuzela su izazov i osmislila promotivnu kampanju za klijenta Nature Point Kamenica. Kao tim pod nazivom Kompas mladih, svaki od nas imao je specifičnu ulogu u realizaciji projekta, uključujući definisanje ciljne publike, razvoj kreativnih rješenja, te kreiranje vizualnog i tekstualnog sadržaja za društvene mreže.

Inga, lider tima, uvijek puna kreativnih ideja, uspješno je koordinirala aktivnosti tima i osigurala da svaki segment kampanje bude u skladu s našom vizijom i ciljevima. Njena sposobnost da poveže različite ideje i izvede ih u praksu bila je ključna za uspjeh projekta. Aldina se angažirala na pripremi kreativnih videa koji su dali dinamičnost kampanji, dok je Lamija radila na razvoju kreativnih rješenja, usmjerenih na originalnost i inovativnost. Damir je bio odgovoran za kreiranje tekstualnog i vizualnog sadržaja.

Nature Point Kamenica smještena je u srcu netaknute prirode, okružena tišinom šume i zrakom autentičnih mirisa. Ova destinacija nudi sve što je potrebno za potpuni odmor.

Sa savršenim spojem prirodnog okruženja i udobnosti, Nature Point Kamenica poziva posjetitelje da se povežu s prirodom, pronađu unutrašnji mir i obnove energiju, daleko od buke i stresa svakodnevnog života.

Cilj nam je bio promocija Nature Point Kamenica; od prirodnih ljepota, ekološke održivosti, autentičnih turističkih sadržaja, do potencijala kao idealne destinacije za sve ljubitelje prirode koji žele pobjeći od svakodnevnog života.

Kroz ovu kampanju, željeli smo ne samo povećati prepoznatljivost brenda, već i privući posjetitelje koji traže mirnu destinaciju u kojoj će moći uživati,opustiti se i obnoviti svoju energiju.

U svijetu u kojem dominiraju ekrani i stalna digitalna buka, pronalaženje jednostavnog, ali efikasnog načina za poboljšanje mentalne oštrine postaje imperativ. Najnovija naučna istraživanja sugeriraju odgovor – priroda.

# data[].attributes.attachment_link.description
The simple, quick and secure way to send your files around the world without an account. Share your files, photos, and videos today for free.

# data[].attributes.headline
Pričamo priču o patriotizmu, identitetu i ljubavi prema domovini, spajajući kreativnost, znanje i domaće vrijednosti🇧🇦

# data[].attributes.subject
Pričamo priču o patriotizmu, identitetu i ljubavi prema domovini, spajajući kreativnost, znanje i domaće vrijednosti🇧🇦

# data[].attributes.body
Ponosno vam predstavljamo naš projekat u saradnji sa bh. modnim brendom Bosnian Kingdom

# data[].attributes.body
Saradnja Fabrika Coffee i Wala Concept bila je jedno zaista posebno iskustvo. ☕🎨

Kroz crtanje, razgovor i uživanje u kafi, proveli smo vrijeme u atmosferi koja je bila istovremeno kreativna, opuštena i jako prijateljska. Ovakvi trenuci nas podsjećaju koliko su umjetnost, druženje i dobra kafa savršena kombinacija.

Hvala na povjerenju i divnoj energiji – radujemo se novim zajedničkim projektima! 💛

# data[].attributes.body
Predstavljamo vam mali dio onoga što smo radili u prethodnom periodu i radujemo se da vrlo uskoro predstavimo naš finalni projekat.

# data[].attributes.body
Ovaj projekat predstavlja retrospektivu studentske promotivne kampanje realizovane u okviru predmeta Marketing na Studiju turizma Univerziteta „Džemal Bijedić“ u Mostaru. Kroz osmišljavanje i realizaciju promotivnog videa za Caffe Lasta u Starom Gradu Mostar, cilj nam je bio da na autentičan i prirodan način prikažemo duh čaršije, značaj ugostiteljskih objekata u turističkoj ponudi grada, kao i emociju susreta, tradicije i svakodnevnih trenutaka koji čine Mostar prepoznatljivim.

Projekat je realizovao tim Lumen Agency, koji čine Mak Hadžić (lider tima), Suana Brkić i Asja Bašić. Tokom cijelog procesa članovi tima su aktivno učestvovali u planiranju, kreiranju i realizaciji sadržaja. Mak Hadžić je, kao lider tima, koordinirao aktivnosti i upravljao realizacijom projekta, Suana Brkić je bila zadužena za osmišljavanje vizuelnog koncepta, kreiranje i pripremu objava te sadržaj za Padlet, dok je Asja Bašić radila na pisanju i prilagođavanju tekstova za objave i komunikaciju.

Promotivni video je sniman u realnim vremenskim uslovima Starog Grada, bez namještenih scena, s ciljem da se zadrži prirodnost i autentičnost ambijenta. Fokus je bio na atmosferi prostora, jednostavnim kadrovima i osjećaju topline koji Caffe Lasta pruža svojim gostima.

Posebno smo zahvalni na podršci i povjerenju koje smo dobili tokom realizacije projekta, kao i na vidljivosti koju su omogućili portali NoviKonjic.ba i Hercegovački.ba, dijeleći naš sadržaj i time doprinoseći promociji studentskog rada.

Ovo iskustvo smatramo izuzetno vrijednim dijelom našeg akademskog i profesionalnog razvoja, jer nam je omogućilo praktičnu primjenu teorijskih znanja iz marketinga, timski rad, komunikaciju s partnerima i rad u realnom okruženju, te dodatno potvrdilo značaj kreativnosti i autentičnosti u savremenoj turističkoj promociji.

# data[].attributes.body
🎬 Gotovo!

Jedna mala mostarska priča o kafi, kolačima i čaršiji. 🎥☕️

# data[].attributes.body
Jutros smo imale priliku biti gošće jutarnjeg programa Federalne televizije, gdje smo razgovarale o nastanku ideje za realizaciju kampanje, kao i o samom udruženju kojem je kampanja posvećena.

Ovo gostovanje predstavljalo je novo iskustvo za nas, na kojem smo veoma zahvalne.

Zahvaljujemo se ekipi Federalne televizije na pozivu i ukazanoj prilici, a posebnu zahvalnost upućujemo našem profesoru Veldinu i asistentici Sari na kontinuiranoj podršci i pomoći tokom realizacije kampanje.🤍

# data[].attributes.body
Planinarsko društvo “Prenj-Glogošnica 1979”, zajedno sa planinarskim društvom “Drežnica” organizuju humanitarnu turu na Draganjsku planinu do Planinske kuće Kada koja se nalazi na 1046 mnv pod obroncima Cetine.

Kotizacija za ovu turu je po želji i mogućnosti učesnika. Oni koji nisu u mogućnosti učestvovati na turi a imaju želju uplatiti kotizaciju to mogu uraditi uplatom na račun Planinarskog društva “Prenj-Glogošnica 1979” sa naznakom “Humanitarna tura”.

Prijave na turu su obavezne i to na brojeve telefona koji se nalaze na plakatu.

Ovom prilikom pozivamo sve ljude dobre volje, planinare i ljubitelje prirode da nam se pridruže i podrže ovaj humanitarni gest.

# data[].attributes.headline
Promotivni video kao spoj kreativnosti ,prijateljstva i omiljene kafe 🎨☕️😄💫

# data[].attributes.subject
Promotivni video kao spoj kreativnosti ,prijateljstva i omiljene kafe 🎨☕️😄💫

# data[].attributes.body
Fabrika Coffe & Wala koncept

Kratak promotivni video u vidu poziva svim ljubiteljima kafe, druženja i umjetnosti da se iskušaju u nečemu novom ️...🎨☕️✨️

Jer dašak prijateljstva, kreativnosti i ćejfa je ono nešto što nam svima ponekad dobro dođe kao bijeg od ispitnih obaveza

A naša krajnja zajednička poruka bila bi ; Dođi i budi dio kreativne priče uz Wala Concept , i usput ćejfi sa svojom omiljenom šoljicom kafe 😉☕️

# data[].attributes.attachment_link.title
wala concept x fabrika coffe - FINAL (1)

# data[].attributes.body
Od snova do vizije, od vizije do realnosti.

Ponosno Vam predstavljamo prvi pogled na hotel restoran Nature Point Kamenica.

Hvala Vam na podršci!

# data[].attributes.body
Uživajte u našem prvom, malom studentskom amaterskom podcastu!

Mi smo studentice Studija turizma u Mostaru, a ovaj video je nastao kao dio našeg marketing projekta.

Željelimo vam približiti naš studentski život iz prve ruke, a u ovoj epizodi pričamo o tome:

- Kako je zapravo biti student tokom ispitnih rokova?

- Je li Studij turizma težak kao što neki misle?

- Koja su bila naša očekivanja na početku, a kakva su sada?

Posebna zahvala

Iako smo nove u svijetu video produkcije i nemamo predznanje o editovanju, ovaj video ne bi izgledao ovako bez pomoći našeg kolege. Ogromno hvala Bakiru Čustoviću na trudu i editovanju ovog videa!

Ako vas zanima turizam ili planirate upisati ovaj fakultet u Mostaru, nadamo se da će vam naša iskustva biti korisna, a naravno da nam se uvijek možete i javiti preko instagrama

Podcast yappers:

Lamija Čustović (https://www.instagram.com/miaoswin/)

Inga Dimovski (https://www.instagram.com/in.gich/)

Video editor:

Bakir Čustović (https://www.instagram.com/bacust_/)

# data[].attributes.attachment_link.title
Naš prvi podcast: Studentski život bez filtera

# data[].attributes.body
🎬 Sneak peek sa snimanja

Kiša, kamen, stari grad i miris svježe kafe.

Malo spontanih kadrova, malo smijeha i puno topline iz Laste.

Ništa namješteno – samo trenutci koji pričaju svoju priču ☕️🤎

# data[].attributes.body
Danas nije bilo samo snimanje. ✨

Ovo je mali BTS jedne priče koja je nastajala spontano, uz kafu, smijeh, ideje koje se rađaju u hodu i energiju koja se ne može iscenirati.

Od prvih kadrova u gradu, preko topline Divanhane, do završetka u butiku, svaki trenutak nosio je više od objektiva i kadra. Nosio je ljude. Razgovore. Poglede koji razumiju bez puno riječi.

Ove fotografije su mali uvid iza scene, tamo gdje nastaje prava čarolija. Tamo gdje posao postaje uživanje, a snimanje prelijepo druženje sa divnim ljudima. 🤍

Zahvalne smo na svakom osmijehu, svakom detalju i toj posebnoj atmosferi koja se ne vidi uvijek na finalnom videu, ali se itekako osjeti.

Kada se spoje dobra energija, povjerenje i kreativnost, nastaju priče koje se ne rade po planu, već po osjećaju. I baš takve ostaju najduže. ✨

🖋️𝑳𝒖𝒎𝒊𝒏𝒐⭐️

# data[].attributes.body
Na ovom videu smo vam zapravo otkrili šta se to nalazi u misterioznim bocama na prozoru od Fabrika Coffee🤔☕️

Link za video vam ostavljamo u prilogu 🫶🏽 : https://vt.tiktok.com/ZS5EaC5ev/

# data[].attributes.body
Kako to izgleda iza kamera proteklog snimanja našeg posljednjeg videa ...🎥

Zajedno sa timom BOOST koji predstavlja Fabriku Coffee - partnera Wala Concept radionica došli smo na zajedničku ideju da snimimo promotivni video koji će to partnerstvo prikazati u nekom malo drugačijem marketinškom konceptu ✨️

Atmosfera tokom snimanja je bila izuzetno zabavna i opuštena a to nam je samo pridonjelo našoj izvornoj ideji ovog projekta - druženje uz miran ambijent, kreativnost i omiljenu kafu ☕️💫

Bilo nam je zadovoljstvo snimati sa ovakvom ekipom gdje su svi djelom doprinjeli da se ovaj projekat realizuje ;

🎨Wala Concept - alati za kreativnu radionicu slikanja

☕️Fabrika Coffee - Kafa i prostor za snimanje

🎥Beba.digital i Sola_lens - kamere

# data[].attributes.body
Danas smo imale priliku snimati emisiju za BHRT televiziju koja će biti emitirana za vikend u sklopu dnevnika. Fotografije prikazuju različite faze snimanja, atmosferu te rad iza kamera. Ovo snimanje nam je bilo zanimljivo i poučno te nam je omogućilo da se upoznamo sa procesom nastanka televizijske emisije.

Zahvaljujemo se ekipi BHRT-a na ukazanom povjerenju i prilici da sudjelujemo u jednoj od njihovih emisija. Zahvalne smo što su odlučili raditi sa nama i omogućili nam da za našu priču i kampanju čuje što veći broj ljudi.🤍

# data[].attributes.body
Veliko hvala medijima koji su objavili i podržali našu kampanju. Drago nam je što se priča o inkluziji, solidarnosti i podršci djeci kojoj je to najpotrebnije širi i izvan naših lokalnih okvira. Medijska podrška ima važnu ulogu u podizanju svijesti u društvu.🤍

# data[].attributes.headline
Bazar koji nam je probudio maštu i kreativnost ✨️

# data[].attributes.subject
Bazar koji nam je probudio maštu i kreativnost ✨️

# data[].attributes.body
Imale smo zadovoljstvo da ove godine budemo dio "RUKE ART" bazara gdje smo mogli da podržimo Wala Concept u njihovoj prvoj izložbi na ovom sajmu.

Kroz njihovu izložbu ručnih radova mogli smo dobiti širu sliku onoga što oni predstavljaju na svojim radionicama.🎨

Jedan od detalja koji nam je privukao pažnju je kotač nagrada te smo se osmjelili da ga zavrtimo i iskušamo našu sreću 🥳🎡

Rezultat - otišli smo na kraju sa poklon bonom🎁

Nakon te kratke avanture, uputuli smo ka većoj avanturi istraživanja drugih malih kreativnih biznisa i njihovih priča.🪄✨️

Njihova iskustva, ideje, radovi su nas zadivili i zaintrigirali našu maštu 🙈

Na kraju smo ponijeli sa sobom dijelove izložbenih radova koje će nas podsjećati na priče njihovih kreativaca ♥️

# data[].attributes.body
🎬 Behind the scenes 🤍

Kiša, kamen, stari grad i miris kafe.

Malo hodanja po Starom mostu, malo smijeha i spontanih kadrova, uz puno topline iz Laste.

Kafa, kamera, akcija 🎥☕️

U Lasti se radilo punim srcem – snimanje, dobra energija i slatki trenuci uz kafu i kolače.

Uz sve to, nabacilo se i koje kilo viška… ali vrijedilo je 😄

Ništa namješteno – samo Mostar onakav kakav jeste.

Lasta je poletila visoko… a nastavak priče stiže uskoro 👀✨🤎

# data[].attributes.body
Obavljen današnji sastanak, ideje skupljene, planovi spremni.

Kafa nas uvijek okupi – bez obzira na vrijeme ☕️

Uskoro opet, jer dobre priče ne čekaju sunce.

# data[].attributes.body
Čast nam je i zadovoljstvo bilo prisustvovati Poetskoj Novoj godini, koju je organizovalo Udruženje “Žena sa knjigom” u prostoru Narodne biblioteke Mostar.

Smjenjivali su se poezija i proza, a svaki stih bio je emocionalno obojen, poučan i duboko upečatljiv, izgovoren s posebnom snagom i autentičnošću.

Riječi nisu samo odzvanjale prostorom, već su dodirivale srž, budeći osjećaje i misli koje ostaju dugo nakon što večer završi.

Posebno smo se osjećale počašćeno što smo imale priliku uraditi intervju s divnim autoricama i spisateljicama. U njihovim glasovima i riječima osjetila se snažna, iskrena ljubav prema književnosti i pisanoj riječi, ona koja ne traži pozornicu, već istinu.

Ovo je bila večer u kojoj je književnost disala punim plućima, a svaka izgovorena rečenica bila podsjetnik zašto riječ ima moć da spaja, liječi i inspiriše.

# data[].attributes.headline
Bliski ljudi & dobra hrana i priroda = Nature Point Kamenica

# data[].attributes.subject
Bliski ljudi & dobra hrana i priroda = Nature Point Kamenica

# data[].attributes.body
Pogledajte djelić atmosfere iz naše kuhinje!

Svježe, domaće i pripremljeno s ljubavlju.

Bilo da planirate obiteljski ručak ili romantičnu večeru Nature Point Kamenica je vaša idealna destinacija.

# data[].attributes.body
Odlučili smo se da krenemo ka istraživanju svojih kreativnih umijeća a Wala Concept je pravo mjesto za to !

Unatoč našim skrivenim strahovima od neuspjeha u slikanju tehnikom sa kojom se prvi put susrećemo, odvažili smo se da dođemo i isprobamo nešto novo.😉

Pristupačnost i ljubaznost mentorice je porušilo sve naše prvobitne strahove

Inspiracija, smijeh i zabava su samo neke od riječi koje mogu opisati naše krajnje utiske sa naše prve radionice ,ali ne i posljednje!🥰

Bilo nam je zadovoljstvo slikati u ovom ambijentu i radujemo se novim iskustvima koje nas čekaju!

# data[].attributes.body
Danas smo realizovali snimanje promotivnog videa kojim predstavljamo i promovišemo Udruženje “Žena sa knjigom”.

Bila je to zanimljiva priča o ismijavanju, podršci i prekretnici - pronalasku Udruženja “Žena sa knjigom”.

Riječi kojima su se smijali, danas su riječi koje se čitaju u tišini.

# data[].attributes.body
Predstavljamo Vam mali dio naše ponude.

Posjetite nas na adresi Braće Fejić 32 i postanite dio naše Bosnian Kingdom porodice!💛💙

# data[].attributes.body
Danas smo snimali prvi video u okviru našeg projekta posvećenog inkluziji i radu udruženja „Budi mi prijatelj“. Na snimanju su s nama bili Sanita, jedna od osnivačica udruženja, i njen brat Irhad, kojem je dijagnosticiran autizam. Njihovo prisustvo dalo je posebnu vrijednost ovom videu, jer inkluzija nije samo teorija, već stvarne priče, iskustva i ljudi koji stoje iza ove inicijative.

Kroz ovaj video željeli smo približiti važnost inkluzivnog centra i ukazati na potrebu stvaranja prostora u kojem će osobe s poteškoćama u razvoju imati priliku za podršku, razvoj i ravnopravno učešće u zajednici. Ovo snimanje predstavlja prvi korak u predstavljanju naše teme i poruke koju želimo prenijeti.

# data[].attributes.body
Danas se dogodilo nešto što uopšte nije bilo u planu, ali se ipak pozitivno odrazilo na cijeli ovaj proces. Na Španskom trgu smo se susrele sa urednicom Bljeska koja se jako zainteresovala za našu kampanju te je za istu objavila članak.

Nakon obavljenog snimanja obavijestili smo vlasnicu cvjećare Sanelu koja nam je dala pozitivan feedback.

# data[].attributes.body
Naša medica je tulipane dijelila na Španskom trgu, i odlučile smo izdvojiti jednu wholesome interakciju kojoj smo danas prisustvovale. Ostale utiske prolaznika ćete vidjeti krajem sedmice nakon montaže i objavljivanja videa na instagram stranicu cvjećare @elan.flower

Također, dodale smo još neke slike procesa kao i samog panoa.

# data[].attributes.body
Danas je Delta tim u saradnji sa partnerima uspješno obavio dio marketing kampanje za cvjećaru Élan. Početak snimanja je bio planiran u 13:30h. Naravno mi smo stigle ranije da obavimo neke finalne korake te da se pobrinemo da sve bude baš onako kako je prvobitno isplanirano. Vlasnica cvjećare je prethodno aranžirala 50 tulipana od kojih je pola bilo namijenjeno za potrebe panoa, a ostatak za dijeljenje prolaznicima. Također, uz aranžirane tulipane odlučile smo i dodati motivirajuće porukice koje bi osobama koje ih pročitaju uljepšale dan. U gore prikazanim slikama možete vidjeti proces koji se dešavao iza kamere.

Ispred cvjećare smo se sastali sa partnerima koje ćemo u nastavku navesti: @lolaklaunovi, @dff.wedd (Ervin Karić - snimatelj)

Kao dodatni partner u ovoj kampanji se našlo:

Udruženje "Žena sa knjigom" ( kampanja od kolegica Selme i Nejle❤️) . Način na koji je ovo udruženje uklopljeno u naš projekat je kroz bookmark-e sa veoma lijepim vizualima i divnim citatima ženskih autora. (ideja asistentice Sare kojoj se ovim putem zahvaljujemo✨).

Želimo na trenutak skrenuti pažnju na činjenicu da smo imali veoma divne partnere koji su kroz cijeli ovaj proces bili izuzetno interaktivni i susretljivi sa svim našim idejama. U cijeli proces snimanja smo ušle jako preplašene jer nikada ne možete biti sigurni kakav će biti finalni rezultat.

Naš snimatelj Ervin Karić je detaljno isplanirao svaki kadar i čak rizikovao život dok smo mi zaustavile saobraćaj u veoma prometnoj ulici😂.

Hvala Petri koja je vrlo vjerovatno dva sata nosila kostim mede u kojem je teško disati, ali i dalje izvukla maksimum i uspjela prolaznicima i djeci izmamiti osmijeh na licu.

# data[].attributes.body
Ovako teku zadnje pripreme za otvaranje ugostiteljskog objekta Nature Point Kamenica.

U toku su završni radovi na uređenju objekata, čišćenje i užurbane pripreme za skoro otvaranje.

Ne mijenjamo ono što je vrijedno.Samo ga uređujemo s ljubavlju.

# data[].attributes.body
Sneak peak sa onoga što spremamo...🤭🎥📸

Danas smo kao jedna ekipa kreativaca: studentice Ekonomskog fakulteta, kreativna udruga Amplituda, kamermani sa FIT-a, zajedno sa glumcem odradili jedan projekat gdje smo kroz smijeh, veselje i zabavu snimali jednu smiješnu i haotičnu stranu ljudi na kreativnim radionicama. Cilj nam je bio da ovim projektom svi pokažemo dio svog znanja u praksi; marketinške, glumačke i video editing vještine te pomognemo brendu Wala Concept drugačijim načinom predstavljanja svojih radionica.🎨✨️

Na kraju samog snimanja obratio nam se predstavnik Udruge Amplituda gdje je Wala koncept samo jedan od kreativnih događaja koje ove prostorije nude te se zahvalio na ovoj prilici da okupimo ekipu mladih stvaralaca na jednom mjestu, baš tu, i zaživimo njihovu ideju poticanja razvoja mladih .

A nama je bila čast i zadovoljstvo sa svima surađivati, i to nam ostaje definitivno kao jedno posebno iskustvo za naš daljni razvoj. 😊

# data[].attributes.body
Pouzdana rješenja za objekte koji ne prave kompromise kada je u pitanju higijena i profesionalan izgled prostora. Standardi čistoće koji ostavljaju utisak.
Eurosan – više od higijene.

# data[].attributes.body
Predstavljamo Vam jednog od sponzora Nature Point Kamenica - Molson Coors.

Molson Coors Beverage Company je kanadsko-američka multinacionalna kompanija za piće i pivare sa sjedištem u Chicagu, Illinois i Montrealu, Quebec.

Ovim putem, zahvaljujemo našem kolegi, Bakiru Čustoviću, za editovanje kratkog video snimka

Instagram Bakira: bacust_

# data[].attributes.body
Slastičarnu Lasta izabrali smo kao klijenta za naš prvi studentski marketing projekat jer predstavlja spoj tradicije, kvaliteta i lokalnog identiteta, što su vrijednosti koje smatramo izuzetno važnim u savremenom poslovanju i turizmu.

Kao prepoznatljiv lokalni brend u Mostaru, Lasta već godinama zauzima posebno mjesto u svakodnevnom životu građana, ali i u iskustvu turista koji posjećuju grad. Njena dugogodišnja prisutnost na tržištu svjedoči o povjerenju kupaca, dosljednom kvalitetu proizvoda i pozitivnom imidžu.

Slastičarna Lasta idealan je izbor za studentski marketing projekat jer omogućava primjenu teorijskog znanja na realan i prepoznatljiv primjer iz prakse. Kroz saradnju s Lastom imamo priliku analizirati brend koji ima snažnu emotivnu vrijednost, jasno definisanu ciljnu grupu i veliki potencijal za daljnji razvoj promocije, posebno na digitalnim kanalima.

Osim toga, izbor Laste kao našeg prvog klijenta simbolizira i našu želju da podržimo lokalne biznise, te da kroz kreativne marketinške ideje doprinesemo njihovoj vidljivosti i savremenom načinu komunikacije s potrošačima.

# data[].attributes.body
Kad ti se jede nešto slatko, a budžet kaže “polako”, Mali Slon ima rješenje!

Za 5 KM dobiješ palačinke i slatku pauzu. ✨

# data[].attributes.body
U staroj Grčkoj, lokme su se nazivale honey tokens i darivale su se pobjednicima Olimpijskih igara – simbol pobjede, slatke nagrade i posebnih trenutaka. Upravo tu priču Lokma House Mostar prenosi u savremeni kontekst, nudeći kupcima više od deserta – iskustvo i tradiciju u svakom zalogaju.

✨ Doživi okus koji su slavili pobjednici – posjeti Lokma House Mostar i počasti se slatkim zalogajem tradicije.

# data[].attributes.headline
🍰 DA LI STE ZNALI? – SLASTIČARNA LASTA (MOSTAR)

# data[].attributes.subject
🍰 DA LI STE ZNALI? – SLASTIČARNA LASTA (MOSTAR)

# data[].attributes.body
Da li ste znali da je Slastičarna Lasta, smještena u Mostaru, jedno od omiljenih mjesta za uživanje u tradicionalnim i modernim slasticama?

🍩 Lasta je prepoznatljiva po bogatom izboru kolača, torti i deserata, pripremljenih s posebnom pažnjom i ljubavlju.

☕ Prijatan ambijent i mirisi svježih slastica čine je idealnim mjestom za predah tokom šetnje gradom.

👨‍👩‍👧‍👦 Generacije Mostaraca i turista rado biraju Lastu kao mjesto susreta i slatkih trenutaka.

Kao dio našeg studentskog marketing projekta, Slastičarna Lasta predstavlja primjer lokalnog brenda koji njeguje kvalitet, tradiciju i povjerenje kupaca.

# data[].attributes.body
SPONZOR PROJEKTA: MIMAR – Stari Grad, Mostar

Radnja MIMAR, smještena u srcu Starog grada Mostara, prepoznatljiva je po autentičnoj ponudi rukotvorina, suvenira i tradicionalnih proizvoda koji odražavaju bogatu kulturno-historijsku baštinu Bosne i Hercegovine. Spoj tradicije, umjetnosti i jedinstvenog ambijenta čini ovu radnju nezaobilaznom destinacijom za domaće i strane turiste.

MIMAR se ističe pažljivo odabranim asortimanom proizvoda, ručno rađenim detaljima i toplinom kojom dočekuje posjetioce, čime doprinosi očuvanju lokalnog identiteta i razvoju kulturnog turizma u Mostaru.

Kao sponzor našeg studentskog marketing projekta, MIMAR pruža podršku mladim ljudima i obrazovanju, te prepoznaje značaj kreativnog marketinga i promocije lokalnih biznisa. Saradnja sa radnjom MIMAR predstavlja primjer uspješnog povezivanja akademskog znanja i stvarne poslovne prakse.

# data[].attributes.body
Već u martu 2026. godine ćete moći uživati u Vašoj novoj najdražoj lokaciji za odmor, Nature Point Kamenica.

Smještena je u samoj sredini prirode, te je okružena najljepšim prizorima gdje se možete iskusiti opuštajuću tišinu i osjetiti autentični miris šume.

Nature Point Kamenica ne odaje sve detalje i tajne, ali sigurno neće razočarati.

Stay tuned!

# data[].attributes.body
Svaka žena zaslužuje haljinu u kojoj se osjeća sigurno, elegantno i posebno.

Onu koja ne privlači pažnju glasno, već ostavlja utisak tiho i dostojanstveno.

Jer prava haljina ne ističe samo siluetu — ona ističe ženu.

✨Yasmin Lux Fashion

# data[].attributes.body
U holu kino sale Jablanica danas je održana Izložba svjetlosti i obilježena godišnjica osnivanja Udruženja roditelja djece sa poteškoćama u razvoju „Budi mi prijatelj“. Događaj je protekao u znaku druženja, pozitivne energije i zajedničke poruke da razumijevanje i podrška čine razliku.

Posjetioci su mogli vidjeti radove koje su naslikala djeca sa poteškoćama u razvoju.

Kroz umjetnost, djeca su pokazala koliko kreativnost nema granica. Njihove slike su odraz hrabrosti, truda i iskrene radosti stvaranja, te nas podsjećaju da ljepota leži u različitosti.

# data[].attributes.body
Zašto je ručni rad važan?

🎨 To nije samo hobi — to je prostor u kojem usporavamo, otvaramo kreativnost i dozvoljavamo mislima da se smire.

🫂A najljepši dio? Na radionicama se povezujemo s drugim ljudima, razmjenjujemo ideje, stvaramo nova prijateljstva i gradimo zajedništvo.

🤝 Pozivamo te da nam se pridružiš na WalaConcept radionice ručnog rada — mjesto gdje kreativnost postaje terapija, a tvoja priča dio zajedničkog stvaranja.

Javi nam: koji te benefit najviše motiviše da stvaraš rukama?✨️

# data[].attributes.body
Vlasnici i osnivači firme Gala Group (čiji je dio i GalaHome) su Bernarda i Stanko Galić, koji stoje iza 30-godišnjeg poslovanja u oblasti namještaja u Mostaru, Bosni i Hercegovini i vode obiteljski posao koji se razvio u tržišnog lidera, ističući iskustvo i ambiciju.

GalaHome BiH donosi kvalitet i stil u uređenju doma, dok Gloria njeguje prirodnu ljepotu kroz svoje kozmetičke proizvode.

Dva brenda, ista energija, ista kuća, ista ljubav prema onome što rade.

# data[].attributes.attachment_caption
Čast nam je bila da prisustvujemo veoma važnom događaju brenda koji je probudio marketare u nama. 

# data[].attributes.body
Biti u okruženju prije svega mnogo prijatnih, ljubaznih i nasmijanih lica pomoglo nam je da pronađemo ambiciju u sebi i na taj način da ostvarimo svoje ciljeve. Koračati labirintom uspjeha, čitati sve skrivene poruke sa prijatnom pjesmom i melodijom u pozadini je u našim mislima stvorilo osjećaj kao da smo zakoračili u svijet gdje se trud pretvara u umjetnost, a uspjeh u inspiraciju… Biti okružen svjetlucavom čarolijom božićnog drvca, dok su se djeca radosno igrala i plesala oko nas, činilo je da svaki pojedinac osjeti da je dio velike porodice GalaHome – koja ne samo da stvara namještaj za dom, već ga i oplemenjuje ljubavlju, toplinom i dekorativnom čarolijom.

Hvala Vam - Sarah i Esma

# data[].attributes.body
Dermatološka istraživanja potvrđuju da koža najučinkovitije upija sastojke koji su joj strukturno slični — zato prirodne formule daju vidljive i dugotrajne rezultate.

# data[].attributes.attachment_link.title
Black and White Simple Creative Quote Typography Newspaper Poster

# data[].attributes.body
🌼 Live, laugh, love… flowers 🙂

# data[].attributes.attachment_link.title
beige flower aesthetic rustic new blank template surprise florist gift love friendship card

# data[].attributes.body
Samo 18,8 % autora su žene.

SN company glasno poručuje: “Vrijeme je da to promijenimo: riječ po riječ, knjigu po knjigu.”

Snaga žene ne mjeri se brojem napisanih knjiga, ali je kucnuo čas da podignemo glas, da mijenjamo sliku književnog svijeta.

Nemoguće? Naravno da nije!

Jer postoji Udruženje “Žena sa knjigom” koje je podrška, oslonac i snaga potrebna za prvi korak.

Svijetu treba više ženskih pogleda, misli i riječi.

Zato postani članica Udruženja “Žena sa knjigom”, izgradi i učvrsti svoje samopouzdanje, pronađi svoj glas i ispričaj neispričane priče.

Ovdje ćeš dobiti vjetar u leđa, hrabrost da pišeš i potvrdu da je žensko stvaralaštvo jednako vrijedno.

# data[].attributes.body
Zato vas tim AAE Vision Studio poziva da zavirite u svijet EUROSAN higijene jer čisto radno okruženje znači više fokusa, bolje raspoloženje i produktivniji dan. ✨🧼

# data[].attributes.body
Inkluzija je više od pojma – to je način na koji gradimo zajednicu u kojoj svako dijete ima prostor da raste, uči i bude prihvaćeno. Djeca sa poteškoćama u razvoju nose ogroman potencijal, talenat i kreativnost, a inkluzivni centri im pružaju priliku da to pokažu. Uz pravi pristup, podršku i razumijevanje, njihov emocionalni i socijalni razvoj može napredovati i do 40% brže.

# data[].attributes.body
Zato vas tim 📢Echo📢 poziva da navratite u Mali Slon – da vam ugrije dan, podigne raspoloženje i napuni stomak neodoljivim palačinkama. ☺️

# data[].attributes.body
Vaš 𝑳𝒖𝒎𝒊𝒏𝒐 tim⭐️-Melisa i Dženana.

# data[].attributes.attachment_link.title
Beige and Gray Vintage Scrapbook Educational Museum Of History Infographic

# data[].attributes.body
Trinity studio sa velikim ponosom najavljuje otvaranje prve poslovnice brenda Bosnian Kingdom u Mostaru! Družimo se uskoro uz novu zimsku kolekciju!❄️✨

# data[].attributes.body
Kako bi dostigli naše ciljeve, i pratili našu tako blizu, ali opet nedostižnu zvijezdu vodilju, treba nam dobra i jaka, misija i vizija

Mi smo tim koji če Vam pokazati, da uz malo sreće i puno truda, sve se može postići

# data[].attributes.body
Iako je sezona ispita prošla, to nas ne spriječava da se sjetimo onih ispita na koje smo izašli samo da vidimo šta neće biti integralno😗🤨

Zato Vas pozivamo da, prije nego što sezona integralnih ispita počne, se odmorite u prirodi i uslikate kolegama kako Vaše učenje ide👩🏻‍💻🌲

Nemojte propustiti ovu priliku za odmorom, relaksacijom i pronalaskom savršenog odgovora "Nisam stigao/la imao/la sam obaveza"

# data[].attributes.attachment_link.title
Red And Beige Playful Price Increase Notice Flyer (3)

# data[].attributes.body
Élan je cvjećara koja cvijeće pretvara u emociju i priču. Njihovi buketi su pažljivo složeni aranžmani prilagođeni osobi, prilici i poruci koju neko želi poslati. Bilo da je riječ o elegantnim cvjetnim kutijama, romantičnim kombinacijama ili posebno kreiranoj dekoraciji za vjenčanja, svaki detalj odiše toplinom i pažnjom.

U ponudi su i sobne biljke koje unose svježinu i život u dom ili radni prostor, kao i posebna usluga slanja cvijeća iz inostranstva, koja omogućava da nježnost i pažnja stignu voljenima čak i kada ste daleko.

Élan je mjesto gdje cvijeće dobija karakter i gdje se jedan mali aranžman može pretvoriti u trenutak koji se pamti. 🌿✨

# data[].attributes.attachment_link.title
White and Brown Scrapbook How to Take care of Flowers Infographic

# data[].attributes.body
Fabrika Coffee - mjesto za ljubitelje dobrog društva a još bolje kafe. ☕️

Fabrika Coffee nudi širok izbor kafa, od slađih do gorčih, od hladnih do toplih, pažljivo prilagođenih svakom ukusu. Bilo da tražite savršenu jutarnju dozu razbuđivanja, mjesto za nedjeljne tračeve, poslovni sastanak ili školsku pauzu, Fabrika Coffee je idealna destinacija za svaki trenutak dana.

Smještena u srcu Mostara, Fabrika Coffee njeguje prepoznatljiv mostarski duh opuštenosti i uživanja u kafi, a njihov instagram profil otkriva da ta atmosfera osvaja svakoga, jer bez obzira odakle dolaze, gosti Fabrike odmah osjete onaj pravi mostarski „ćejf“.

Naša najvažnija misija je dočarati ljudima kako svaka šoljica kafe grije srce, dok lijepa i opuštena atmosfera stvara osjećaj doma. Kada jednom dođete, trudimo se da se uvijek poželite vratiti.

Cilj je da svijetu pokažemo da Fabrika Coffee nije samo mjesto za kafu, već srce Mostara, prostor gdje se ljudi upoznaju, vraćaju, stvaraju uspomene i postaju dio jedne posebne priče. Želimo da svaki gost osjeti toplinu grada i dobrodošlicu čim zakorači u Fabriku.☕️😊

# data[].attributes.body
Lokma House Mostar je mjesto koje nudi tri popularne slastice: palačinke, waffle i lokme. 🥞🧇🍦

Kroz infografiku smo prikupili i prikazali najvažnije informacije – radno vrijeme, adresu, kontakt i proizvode koje nude. Fokus je bio na tome da sadržaj bude jasan, pregledan i razumljiv svima koji ga vide.

🔸Lokma House nudi jednostavne, ukusne i pristupačne slastice koje su pripremljene brzo i svježe, te pruža prijatno mjesto gdje posjetitelji mogu uživati u palačinkama, waffleima i lokmama u svakodnevnim prilikama.

🔸Teži postati prepoznatljivo mjesto za slatke zalogaje u Mostaru, koje će biti poznato po kvaliteti, pristupačnosti i prijateljskoj usluzi, te nastaviti širiti ponudu u skladu sa željama posjetitelja.

🔸Glavni cilj je povećati prepoznatljivost Lokma House-a među mladima i lokalnom zajednicom kroz jasnu i jednostavnu promociju, te privući veći broj posjetitelja svakodnevnom ponudom i kvalitetnom uslugom.

Svježe. Slatko. Nepogrešivo. 😋🍫

# data[].attributes.body
Opis projekta – Caffe/Slastičarna “Lasta”

Caffe “Lasta” predstavlja moderno uređenu slastičarnu smještenu u srcu Starog grada Mostara, poznatu po domaćim, tradicionalnim bosanskim slasticama pripremljenim na autentičan način. Njihova vizija je postati najprepoznatljivija slastičarna u staroj čaršiji, mjesto gdje se tradicija i kvalitet spajaju u jedno.

Misija Caffe “Lasta” je jednostavna, ali snažna: pripremati svježe i domaće kolače, pružiti gostima toplu i ljubaznu uslugu te stvoriti ugodnu atmosferu u koju se posjetioci rado vraćaju. Ponuda obuhvata širok izbor slastica poput baklave, smokvare i kadaifa, pripremljenih po starim receptima očuvanim kroz generacije.

Slasti čarna se posebno ističe domaćim receptima, svježom pripremom i autentičnim ambijentom koji podsjeća na duh starih mostarskih kahvana. Njihovi ciljevi uključuju jačanje prepoznatljivosti brenda, očuvanje tradicije, uvođenje inovativnih proizvoda prilagođenih posjetiocima te unapređenje usluge kroz jedinstveno iskustvo.

Caffe “Lasta” je idealno mjesto za turiste, lokalne stanovnike i sve ljubitelje tradicionalnih kolača koji žele okusiti Mostar na pravi način.

# data[].attributes.body
PROBUDI SVOJU KREATIVNOST

Pozivamo studente da izađu iz svoje komfor zone i da naprave svoju kreativnu priču uz Wala Concept radionice 🎨🍪🧁

Ovo je tvoj mali kreativni bijeg iz studentskog burnout ritma - trenutak da udahneš, usporiš i otkriješ koliko je ispunjujuće stvoriti nešto vlastitim rukama 🪄✨️

Dođi, probudi u sebi onu tihu, zaboravljenu potrebu za kreativnim vremenom… i ponesi kući djelić sebe

Prijavi se na radionice i zaputi se ka novim iskustvima !

# data[].attributes.body
udruženje "Budi mi prijatelj" iz Jablanice radi na pokretanju prvog inkluzivnog centra u našem gradu. Centar predstavlja prostor gdje će djeca i mladi sa poteškoćama u razvoju dobiti podršku koja im je potrebna i mjesto gdje će se osjećati sigurno, prihvaćeno i ravnopravno.

Inkluzivni centar će omogućiti:

stručnu pomoć i razvojne tretmane,

edukativne i kreativne radionice,

prostor za druženje, igru i učenje,

podršku porodicama,

jačanje svijesti o važnosti inkluzije u zajednici.

U BiH oko 8-10% stanovništva živi s određenim oblikom invaliditeta, a svako dijete zaslužuje šansu da raste i razvija se u okruženju koje ga razumije i podržava.

Zato pozivamo zajednicu da podrži ovu važnu inicijativu.

Zajedno možemo stvoriti mjesto gdje različitost nije prepreka, nego bogatstvo.

Budi dio promjene. Budi prijatelj.

# data[].attributes.body
Kao tim Echo, sa radošću vam predstavljamo Mali Slon 🐘 slatki kutak Mostara u kojem palačinke dobijaju dušu.

Ovdje se okusi stapaju s domaćom toplinom, stvarajući zalogaje koji ostaju u srcu još dugo nakon što nestanu sa tanjira. ✨💛

Svaka palačinka je pripremljena sa pažnjom, meka poput zagrljaja i nježna kao osmijeh.

Slojevi, teksture i mirisi zajedno stvaraju onu malu magiju ✨ osjećaj topline, radosti i potpunog užitka. 🥞💫

Mali Slon je poseban upravo zato što spaja tradicionalno i moderno:

neke kombinacije bude nostalgiju, a neke vas iznenade slatkom, novom pričom.

Ponuda je raznovrsna i osmišljena tako da svako pronađe svoj savršeni ukus bilo da volite klasiku ili volite probati nešto novo. 🎀🍓

Ali Mali Slon nije samo mjesto za desert.

To je mjesto koje popravi dan, donese osmijeh, pruži mrvu sreće i učini da se poželite vratiti.

To je slatka oaza koja vas zagrli 🫂 svaki put. 💞🐘✨

# data[].attributes.body
"Soothe&Nibble" sa ponosom predstavlja novootvoreni kafić "Backyard" u samom centru grada Sarajeva. U vremenu kada je teško pronaći vrijeme i prostor za druženje sa najmilijima ili ugodan prostor koji bi zamijenio kancelariju i obavljanje posla od kuće, "Backyard" je mjesto za sve uzraste uz šoljicu toplog napitka i iznenađujuće uređenim prostorom sa daškom inostranog koncepta uređenja, poziva vas da se iznova i iznova vraćate.

Sami koncept uređenja "Backyarda" nikoga neće ostaviti ravnodušnim i vjerujemo da će razna ponuda toplih i zanimljivih napitaka te različitih poslastica i bruncheva privući sve uzraste i ljubitelje kvalitetnog sadržaja.

"Soothe&Nibble" sa ponosom stoji uz "Backyard" i vjerujemo da će postati trend među kafićima na prostoru Bosne i Hercegovine, a nadamo se i van granica naše države.

„Backyard" nije samo još jedan kafić u Sarajevu, niti samo još jedan brunch ili poslastica – to je mjesto gdje svaki trenutak ima svoju priču.

# data[].attributes.attachment_link.title
Green Modern Illustrated Five Sunday Summer Brunch Menu Ideas Infographic

# data[].attributes.headline
Sajra i Nejra: dva uma, jedna vizija- stvoriti mjesto gdje kafa, ljudi i atmosfera postaju mala svakodnevna čarolija ☕✨🌿

# data[].attributes.subject
Sajra i Nejra: dva uma, jedna vizija- stvoriti mjesto gdje kafa, ljudi i atmosfera postaju mala svakodnevna čarolija ☕✨🌿

# data[].attributes.body
Zdravo svima!👋

Mi smo tim znatiželjnih, kreativnih i pomalo nestašnih umova- zaljubljenice u posebne ambijente, tople mirise kafe i osjećaj mjesta koje odmah postanu "drugi dom". Želimo da stvorimo mjesto gdje se kafa pije sporije, osmjesi duže traju, a ljudi se osjećaju kao kod kuće.

Pomjeramo granice običnog i stvaramo atmosferu gdje se ljudi vraćaju zbog osjećaja- jer ništa nije onako kako se čini kad imaš pravo društvo i pravu energiju.

Cilj da to bude vaš mali ritual mira, trenutak u kojem se svijet utiša i postane mekši.

Cozy oaza mira, skriveni kutak među zgradama, predah od gradske žurbe — dom izvan doma, mjesto gdje svaka šoljica priča svoju toplu priču.

Sajra: u tišini prostora koji voli, Sajra primjećuje ono što drugi propuštaju.

Ugaoni kutci koji zovu na opuštanje,

svjetlost koja umiruje, sto koji zove na dug razgovor, mirisi koji griju dušu- tu se osjeća baš kao kod kuće.

Voli red, ali u njenoj glavi živi kreativni haos koji je privlači u svaki pažljivo oblikovan kutak -boje koje smiruju, svjetlost koja grije, dekoracije koje daju dušu, sitni detalji koji prostor pretvaraju u oazu mira."

U svakom detalju vidi priču, u svakom ambijentu emociju.

Ona vjeruje da prostor govori i zato svaki njen odabir priča toplom, cozy energijom. Za nju je kreativnost način da uljepša dan drugima, da stvori ugođaj koji se osjeti odmah po ulasku.

Gdje drugi vide prostor, ona vidi dom. ✨

Nejra: je pokret, ritam i energija- osoba sa iskrom koja osvijetli svaki kutak kafića. Njena energija širi se poput topline prve jutarnje kafe, stvarajući dobre vibracije gdje god dođe. Za nju svaka ideja ima ritam, svaka šolja priču, a svaki novi dan priliku da ljudima uljepša trenutak.

Nejra vjeruje da ništa nije previše ozbiljno dok god postoji osmijeh – svaki prostor oživi njenom spontanosti. Njene ideje su boje, njen duh melodija, a mašta pretvara običnu posjetu kafiću u mali ritual sreće. Kada dan postane siv, ona ga oboji svojim bojama i toplinom. ✨

Cozy kutak gdje kafa miriše na mir i dobru vibru, gdje svaka šoljica unosi malo topline i idile u tvoj dan, a atmosfera te jednostavno "mami" da ostaneš još malo.

Prostor koji nije samo "kafić" već topli kutak usred grada, gdje tihi ljudi pronađu mir, pričljivi pronađu društvo, umorni pronađu odmor, a svi zajedno pronađu osmijeh.

To je mjesto gdje se svakodnevnica uspori, gdje trenuci traju duže, a život postane nježniji.

"Jer tamo gdje se kafa pije polako, život ima svoj pravi ritam."☕✨

# data[].attributes.body
Prirodna kozmetika Gloria

Gloria je bosanskohercegovački brend koji iz ljubavi prema prirodi stvara kozmetiku srcem, znanjem i snagom čistih prirodnih sastojaka.
U svijetu u kojem koža traži nježnost, Gloria joj vraća ono najvažnije – prirodu u njenom najčistijem obliku.

Njihovi proizvodi nastaju ručno, od hladno cijeđenih ulja, maslaca i mirisnih vodica, uz poštovanje prirode i ljepote koja dolazi iz nje.
Gloria spaja hercegovačku tradiciju, nauku  – sve u misiji da koži vrati ravnotežu, sjaj i zdravlje.

Halal certifikat, reciklirajuća ambalaža i smilje kao zlatni simbol njihovog rada govore o brendu koji čuva prirodu jednako kao i kožu.

Prirodna kozmetika Gloria:
snaga prirode, snaga kože, snaga žene.

# data[].attributes.body
🖇️ SN Company s ponosom predstavlja Udruženje „Žena sa knjigom“!

U vremenu kad se knjige sve rjeđe listaju, one pišu historiju srcem, tintom i snagom ženske riječi.

Udruženje „Žena sa knjigom“ okuplja autorice iz Bosne i Hercegovine i svijeta, žene koje kroz stih, rečenicu i priču vraćaju dostojanstvo pisanoj riječi.

Na njihovim festivalima spajaju se kontinenti, kulture i duše, a sve to u ime umjetnosti, istine i ljepote.

162 autorice iz 19 zemalja, 6 gradova BiH, 1 misija – da knjiga ponovo dobije glas!

SN Company s ponosom stoji uz njih, jer vjerujemo da svaka napisana riječ ima moć da promijeni svijet.

Dajmo knjizi ono što zaslužuje: pažnju, poštovanje i srce!

Žena sa knjigom je snaga riječi, snaga žene, snaga promjene!

# data[].attributes.body
✨ Uz kafu, slatku smokvaru i najljepši pogled na Stari Most — počinje jedna nova priča.

📸 Kafić Lasta je prvi objekat koji snimamo, promovišemo i pretvaramo u inspiraciju. A danas smo obavili razgovor s njima, kako bi smo dogovorili sljedeće korake.

# data[].attributes.headline
Upoznajte bolje naš naš tim, našu misiju, viziju i naše ciljeve!

# data[].attributes.subject
Upoznajte bolje naš naš tim, našu misiju, viziju i naše ciljeve!

# data[].attributes.body
✨ Nešto novo dolazi… i počinje baš ovdje — uz Stari most. ✨

Danas zvanično predstavljamo naš prvi odabrani objekat za saradnju: Kafić Lasta.

Ako ste ikada šetali pored Starog mosta, velike su šanse da ste primijetili taj mali, ali neodoljiv kutak u kojem kafa ima bolji okus, pogled postane ljepši, a vrijeme kao da stoji.

Mi smo odlučili da to više ne ostane samo „lijepo mjesto“ — već priča.

Priča koju ćemo ispričati kroz snimke, kadrove i atmosferu koja se ne može opisati, nego samo doživjeti.

Kafić Lasta će biti naš prvi partner, prvi sponzor, i prva lokacija koju ćemo pretvoriti u vizuelni doživljaj — onako kako to samo mi znamo.

📍 Da, počinjemo baš ovdje.

I ne — ovo neće biti običan video.

Uskoro otkrivamo više.

A do tada… možda svratite u Lastu.

Možda baš sjednete za stol gdje počinje naša priča. ☕

Link instagram profila:

https://www.instagram.com/caffelasta?igsh=MWV6MW1mdjdtNmpleQ==

# data[].attributes.body
Lumen Agency predstavlja svjetlost, jasnoću i nove ideje. Naš logo, inspirisan zrakama svjetlosti, simbolizira kreativnost, energiju i rast. Zlatni tonovi prenose toplinu i inspiraciju, dok tamni font odražava profesionalnost i povjerenje. Lumen znači “osvijetliti put”, a mi upravo to radimo – pretvaramo vizije u jasna, prepoznatljiva i uspješna rješenja.

# data[].attributes.body
Jeste li čuli tišinu?

Nature Point Kamenica se budi.

🌲Pripremite se. Staze čekaju, mir je zagarantovan, a mi smo spremni da vam pokažemo novi list. Ključ je u vašim rukama, a put do vrata će uskoro biti pokazan.

Čeka na vas.

Datum? Coming soon in 2026.

Vidimo se uskoro.

# data[].attributes.body
Trinity studio vam predstavlja modni brend koji stoji iza naše kampanje:

Bosnian Kingdom!⚜️

Bosnian Kingdom je domaći brend osnovan 2012. godine s ciljem da očuva i promoviše bogatu baštinu Bosne i Hercegovine kroz modernu odjeću.

Njihove majice, dukserice i trenerke spajaju tradiciju i savremeni stil, te predstavljaju ljubav prema domovini i ponos na bosansko naslijeđe.

Brend posebno ističe lokalnu proizvodnju – svi proizvodi su 100% domaći, od dizajna do završne izrade, čime podržavaju lokalne radnike i privredu.

Bosnian Kingdom već ima radnje u Sarajevu i Tuzli, a uskoro otvara novu poslovnicu u Mostaru, šireći svoju priču širom Bosne i Hercegovine.

Ciljna grupa:

Djeca, mladi ljudi i odrasli koji u svakom komadu odjeće vide dio svog identiteta.

Ljudi iz dijaspore koji žele da ostanu povezani s domovinom.

Cilj kampanje:

Jačanje svijesti o bosanskohercegovačkom brendu i ponosa na domaću proizvodnju.

“Naša odjeća nije samo stil – to je simbol identiteta, ponosa i ljubavi prema Bosni i Hercegovini.” 🇧🇦

# data[].attributes.body
Mi smo tročlani tim koji dobro funkcioniše jer svako od nas donosi nešto drugačije. Zajedno radimo kao marketing agencija za potrebe predmeta i trudimo se da svaku ideju pretvorimo u nešto što se može istaći na tržištu. ✨

Azra- osoba koja vodi tim i najviše drži fokus na cilju. Brzo uočava prilike, zna organizovati posao i uvijek gleda  šta konkurencija radi da bi bile korak ispred. 🏁

Erna je najkreativniji dio ekipe. Brzo smišlja nove pristupe i ima osjećaj za ideje koje privuku pažnju. Kod nje se uvijek rodi nešto drugačije, nešto što može dati kampanji prepoznatljiv pečat. 🦾

Adna je najjača u predstavljanju ideja i komunikaciji. Zna jasno i uvjerljivo objasniti koncept, što je posebno važno kad treba “prodati” priču ili nastupiti pred publikom. 🗣️

Kao tim funkcionišemo jer spajamo tri stvari koje su ključne u marketingu: dobru organizaciju, kreativnu ideju i siguran nastup. Bez toga se teško izboriti na tržištu — a mi upravo na tome gradimo svoj pristup. ✨

# data[].attributes.body
🌟Dobro došli! Mi smo Boost, tim mladih i ambicioznih stručnjaka koji žive marketing svakog dana. Naša misija je da brendove pretvorimo u priče koje inspirišu, povezuju i ostaju zapamćene. Mi nismo samo marketinški tim - mi smo fabrika ideja.

👩‍💼JECA

Jeca je izuzetno komunikativna i harizmatična liderka koja zna kako da inspiriše svoj tim i pokrene ljude oko sebe. Kao vođa marketing tima, ona spaja strategiju i kreativnost, stvarajući kompanije koje ostavljaju snažan utisak i donose visoke rezultate.

Jeca poseduje izražen osećaj za trendove i potrebe tržišta, ali i intuitivno razumijevanje ljudi, što joj omogućava da kreira komunikaciju koja pogađa pravo u centar pažnje publike.✨

👩‍💼NECA

Neca je pokretačka snaga tima — ambiciozna vizionarka koja svaki izazov pretvara u priliku da zablista. Njena energija je zarazna, a njena posvećenost inspiriše sve oko nje da daju svoj maksimum.

Poznata je po svom organizovanom pristupu i sposobnosti da ostane fokusirana čak i u najizazovnijim situacijama. Njene ideje su često početna iskra koja pokrene nove projekte, a njena pouzdanost čini je osloncem kad stvari postanu zahtjevne.✨

„Naš cilj? Da svaka ideja ne bude samo ideja, već mala digitalna eksplozija. Miješamo strategiju sa hrabrošću i stvaramo priče koje ljudi žele da dijele. Marketing kod nas nije dosadan posao — to je avantura koja budi emocije, pokreće brendove i ostavlja trag. Tu smo da svaki brend zasija, svaka kompanija zablista, a svaka ideja postane priča koju niko neće zaboraviti.“🎨

Vaš tim: Jasmina Habibija i Nejra Nuhić.

# data[].attributes.body
Upoznajte Sarah i Esmu — dvije sile koje spajaju kreativnost, hrabrost i osmijeh u jedno.
Ovo nije samo tim, ovo je mala laboratorija snova u kojoj se ideje pretvaraju u planove, a planovi u stvarnost.

Sarah – vođa s vizijom, kapetan broda koji plovi kroz izazove bez straha.
Hrabro korača u  budućnost, donosi odluke s jasnoćom i vjerom.
Pouzdana, fokusirana i uvijek spremna pružiti podršku. Ona ne čeka da svijet postane bolji — ona ga takvim gradi, korak po korak.

Esma – glas kreativnosti i energije.
Komunikativna, zabavna i puna inspiracije.
Njene ideje su poput svijetlosti: pojave se kada najmanje očekuješ i obasjaju cijeli tim.
Ona vidi mogućnost tamo gdje drugi vide prepreku i svijetlo u svakom novom početku.

Zajedno čine  balans – snagu i maštu, razum i intuiciju.
Njihov rad nije samo zadatak, nego priča o povjerenju, podršci i zajedničkom rastu.

Njihov moto je: „Ne pratimo svjetlo budućnosti — mi ga stvaramo.“

# data[].attributes.body
Predstavljamo vam naš tim u kojem svaka ideja nosi svoj potencijal, a svaka ličnost unosi posebnu energiju.✨

Kombinacija kreativnosti, radoznalosti i predanosti omogućava nam da neprestano učimo, istražujemo i razvijamo projekte koji inspirišu. ♾️

Vjerujemo da prava snaga nastaje kada različiti talenti rade zajedno, spajajući maštu i odgovornost kako bi stvorili nešto zaista vrijedno i jedinstveno.

Maja - lider tima

Za Maju su ideje smisao života — pokretačka snaga koja stoji iza svakog njenog koraka. Komunikativna, inovativna i uvijek otvorena za nove izazove, vjeruje da se uspjeh rađa iz iskrene razmjene misli i pažljivog slušanja drugih.

Kao vođa marketing tima, Maja unosi strast, odgovornost i viziju u svaki projekat. Njen cilj je da svaka osoba osjeti da je saslušana, a svaki brend s kojim radi da doživi svoj puni potencijal. Vjeruje da se svijet može mijenjati kroz ideje, i upravo to svakodnevno i dokazuje.

Erman - Erman je student treće godine Ekonomskog fakulteta kojeg najviše zanimaju marketing i kreativni projekti.

Voli učestvovati u radovima gdje može spojiti ideje, dizajn i strategiju. Zajedno s bratom vodi porodične firme – Doner BestBite i kafić Meteor u Jablanici, kroz koje stiče praktično iskustvo u marketingu, komunikaciji s ljudima i vođenju posla.

Najviše ga inspiriše kada ideja ima priču i kada se kroz rad može pokazati nešto novo i drugačije.

Naš cilj je da vam pomognemo da vaše ideje postanu glasne i odjekuju u poslovnom svijetu. Pretvaramo kreativne misli u jasan signal koji se čuje i pamti.

✨📢✨

# data[].attributes.body
🧷 Čast nam je predstaviti snažni i jedinstveni duo koji čini srce marketing tima „SN company“. Kada se spoje dvije osobe koje su hrabre, istrajne i neustrašive na putu do cilja, rađa se energija koja pokreće ideje, spaja sposobnost i svestranost s jedne strane, te kreativnost i perfekcionizam s druge.

Svaki projekat koji pruža priliku za radni i lični rast za nas je izazov vrijedan truda. Tada se u našem mozgu uključuje svaka sinapsa, povezuju se ideje, energija i zajedništvo, kako bismo zajedno ostvarile ciljeve i stvorile nešto što ostavlja neizbrisiv trag. 🧷

👩🏽 Nejla 💕

Nejla je izvor inspiracije kada su u pitanju kreativne kompetencije i čvrsta ruka u svim izazovima, bilo da su radni ili životni. Kao što i značenje njenog imena kaže, ona je poklon ovom svijetu. Poklon, jer u njoj živi spoj brojnih sposobnosti koje se nadograđuju i međusobno podržavaju.

Odgovornost, kreativnost, istrajnost, potraga za smislom i temeljitost čine Nejlu osobom koja osvaja povjerenje, motiviše okolinu i s lakoćom gradi put ka velikim ciljevima.

👩🏽 Selma 💓

Ako analiziramo značenje imena Selma, zanimljivo je da različita tumačenja savršeno odražavaju ono što ona zaista jeste. Sigurnost i mir u arapskom, bogatstvo u keltskom i božanska zaštita u hebrejskom jeziku zajedno oslikavaju potpunu sliku Selme osobe čije prisustvo unosi mir, stabilnost i povjerenje.

Iskrena, istrajna, povjerljiva i izuzetno kreativna, Selma je detaljista koji svemu pristupa s posvećenošću i strašću. Na putu do cilja ostaje potpuno usredsređena na prevazilaženje prepreka i pronalaženje najboljeg rješenja, pa stoga s lakoćom i gracioznošću stiže tamo gdje je zacrtala. Ona priča djelima, a ne riječima.

🖇️ Naš cilj 🖇️

Naš cilj je da, koristeći kreativnost, analitičnost, komunikacijske vještine, strateško razmišljanje, inovativnost, emocionalnu inteligenciju i vizuelnu estetiku, stvorimo nešto što će se pamtiti zauvijek, djelo koje ni vrijeme neće moći izbrisati.

Naša priča neće biti obična. Bit će to priča o autentičnosti, upornosti i snovima koji prerastaju u stvarnost, priča o timu koji se izdvaja kao endemska vrsta u svijetu ideja.

Želimo stvoriti inspirativan i prepoznatljiv brend, brend koji odiše originalnošću i toplinom, koji budi želju da budeš njegov dio, jer jednom kad uđeš u naš svijet, shvatiš da tu pripadaš.

# data[].attributes.body
Predstavljamo vam grupu studentica sa gdje jedinstvene ličnosti donose spoj kreativnosti, perfekcionizma i radoznalosti✨️ – osobine koja nas pokreću da istražujemo, razumijemo i produbljujemo svoja znanja.

Ovaj savršeni spoj čini kreativno okruženje za razvoj i unapređenje naše ličnosti, istovremeno doprinoseći razvoju zajedničkih ideja koje će poboljšati naše zajedničko poslovanje.

💛 Belkis - lider kreativac

Za nju svaki novi trenutak skriva priliku za vlastiti rast i unapređenje vještine. Kreativnost je njena najvažnija pokretačka snaga, jer bez nje sve brzo gubi smisao i postaje rutina. Prava je vizionarka koja ne trpi tuđa pravila i ustaljene obrasce – najviše voli kada može kreirati i djelovati na svoj jedinstven način kroz maštu, tražeći autentična rješenja i slobodu u izrazu.

💙Nađa - menadžer za detalje

Osoba koja sa velikom pažnjom i detaljnošću prilazi svakom zadatku, vjerujući da u svakom detalju leži ključ kvalitete i uspjeha. Usmjerenost na životnu svrhu i istrajnost na tom putu su njena najveća snaga, a radoznalost je vodi da dublje razumije i poveže se sa sobom i svijetom oko sebe.

💚Jasmina - analitički mislilac

U svemu što radi traži dublji smisao i svrhu. Ne pristupa zadacima površno, već se trudi razumjeti pozadinu i suštinu onoga što radi i tada postaje vrlo detaljna, precizna i temeljita. Njezina sposobnost da ide “do srži stvari” omogućava joj da prepozna važne detalje koje drugi možda zanemaruju, a njezina marljivost osigurava da zadaci budu obavljeni kvalitetno.

Sa svime prethodno navedenim bismo se najviše mogli poistovjetiti sa rječju - 🌷Zaira🌷 koja ima značenje cvjetanje/rast cvijeta, ime našeg tima koji nosi posebnu simboliku kojoj mi svi zajedno težimo - rastu i unaprijeđenju svojih kvaliteta

# data[].attributes.body
Mi smo Dženana i Melisa, kreativni duo iza marketing tima 𝑳𝒖𝒎𝒊𝒏𝒐. Naš zadatak je da spojimo ideje, estetiku i emocije u jedan prepoznatljiv koncept koji će pričati svoju priču na jedinstven način.

Radimo na projektu koji nas je inspirisao svojom energijom, elegancijom i iskrenom pričom. Kroz naš rad želimo pokazati ljepotu stvaranja, snagu ideje i važnost detalja koji čine razliku. ✨

🖇️Dženana – lider tima

Dženana je kreativna, organizovana i komunikativna. Voli timski rad, otvorena je za nove ideje i uvijek spremna pronaći najbolje rješenje. Njena energija i sposobnost da poveže ljude i vizije čine je pokretačem cijelog tima.

Za nju marketing nije samo posao, već način da izrazi kreativnost i pretvori svaku ideju u priču koja ostavlja utisak.

🖇️Melisa – kreativni um tima

Melisa je pažljiva, smirena i ima izražen osjećaj za estetiku. Odlično prepoznaje sklad boja, oblika i emocija, što je čini ključnom u oblikovanju vizualnog identiteta našeg projekta.

Ona posmatra svijet drugačijim očima – kroz detalje, svjetlost i osjećaj. Njene ideje su nježne, ali snažne, a svaki njen prijedlog unosi ravnotežu i eleganciju.

Melisa je srce kreativnog dijela tima, osoba koja svaku zamisao pretvori u nešto vizualno upečatljivo i estetski savršeno.

Naš cilj je da kroz kreativnost, moderni pristup i timski rad oblikujemo nešto što će se pamtiti.

Želimo stvoriti priču koja odiše energijom, stilom i inspiracijom – priču koja će govoriti sama za sebe, bez potrebe za riječima.

Kad spojimo ideju i stil – rezultat je magija.

Dobro došli u naš svijet Lumino.⭐️

# data[].attributes.body
Ideje koje inspirišu!

Dženana i Amna dvije studentice sa ekonomskog fakulteta, koje spaja zajednička želja za napretkom, učenjem i stvaranjem nečeg autentičnog. Naš cilj je povezati znanje, kreativnost i iskustva kako bismo razvijale inovativne ideje i unaprijedile marketinške projekte.

Dženana - studentica treće godine ekonomskog fakulteta, bavi se folklorom već 17 godina. Ima bogato iskustvo u organizaciji festivala i vođenju društvenih mreža, gdje kroz kreativne objave, plakate i kampanje doprinosi promociji događaja.

U timu preuzima ulogu osobe koja spaja organizaciju i kreativnost — zadužena za komunikaciju, promociju i osmišljavanje sadržaja.

U budućnosti želi svoje znanje iz oblasti marketinga proširiti kroz digitalne kampanje i brendiranje, te podići svoje vještine na viši nivo.

Amna - Također studentica treće godine Ekonomskog fakulteta, profesionalna šminkerica i zaljubljenica u estetiku i kreativnost.

Svoju ljubav prema umjetnosti izražava kroz make-up, a inspiraciju pronalazi u kombinovanju boja i stilova.

U timu donosi dozu inovativnosti i vizualne prepoznatljivosti – zadužena za dizajn, estetiku i kreiranje vizualnog identiteta naših projekata.

Ima iskustva u radu s ljudima i timskom komunikacijom, što doprinosi pozitivnoj energiji i dinamičnosti našeg tima.

Naš tim teži stvaranju modernih i originalnih marketinških rješenja. Fokusiramo se na digitalni marketing, društvene mreže, vizualni identitet i promociju događaja.

Kombinujući analitičnost i kreativnost, cilj nam je razvijati projekte koji inspirišu, povezuju ljude i ostavljaju trajan utisak.

✨ Zajedno gradimo ideje koje inspirišu i pretvaramo ih u uspješne priče.

# data[].attributes.body
Mi smo A2M, tim triju studentica Ekonomskog fakulteta Univerziteta „Džemal Bijedić“ u Mostaru koje spaja zajednički rodni grad Bugojno, ljubav prema kreativnosti i želja da teoriju marketinga pretvorimo u stvarne projekte.

⭐️ Amina je osoba koja voli red, preciznost i estetski sklad. Uvijek teži da sve što radi ima logičan slijed i bude savršeno odrađeno do najsitnijeg detalja. Njena organizovanost i smisao za lijepo daju projektu profesionalnu notu.

⭐️ Ajdina je istraživački duh tima. Voli otkrivati nova rješenja, pronalaziti informacije i povezivati ih u korisne ideje. Posjeduje izražene liderske sposobnosti i uvijek zna kako motivisati tim i voditi ga ka cilju.

⭐️ Minela je pouzdani oslonac tima. Posvećeno izvršava svaki zadatak, prati tok projekta i aktivno pomaže u svim fazama rada. Njen doprinos donosi stabilnost i timsku harmoniju.

Zajedno činimo tim koji spaja kreativnost, istraživanje i preciznost, vjerujući da svaki uspješan marketing počinje dobrom idejom – i još boljim timom. ✨